KGUTSUFATSO Mmuso wa Afrika Borwa o fana ka Dithuso tsa Nakwana ho batho tshwerweng ke HIV le ba Koafetseng ho ba thusa ka tjhelete nakong eo ba sa sebetseng ka lebaka la ho tshwarwa ke HIV le ho koafala. Sekgahla sa kokwana se bakile bothata ba ho hloka mesebetsi ka hara batho ba batsho ka hara Afrika Borwa. Maikemisetso a dipatlisiso tsena ke ho hlahloba diphephetso tseo batho ba phelang ka HIV ba kopanang le tsona nakong eo Dithuso tsa Nakwana tsa ho Kowafala di felang dibakeng tsa seka-ditoropo Gauteng. Dithuso tsa Nakwana tsa ho kowafala di fihla pheletsong ka moea dikgwedi tse tsheletseng ka mora ho di fumantshwa. Di-inthavu tse tebileng di ile tsa tshwarwa le batho ba phelang ka HIV bao e leng ditho tsa sehlopha se tshehetsang sa Ekupholeni Mental Health and Trauma Centre. Manollo ya mookotaba o ile wa sebediswa bakeng sa ho sekaseka lesedi. Tse fumanweng ka hara dipatlisiso tsena di hlahisa hore ho fela ha Dithuso tsa Nakwana tsa Ditjhelete di ama tsamaisong ya malapa a batho ba phelang ka HIV, di baka taolo e fokolang ya bohloko, ho se ikamahanye le phekolo ho etsang hore bohloko bo kgutle hape, phepo e sa lokang e bakwang ke tjhelete e nyane. Tse fumanwanwang ka hara dipatlisiso tsena ke tsa bohlokwa bakeng sa hore maano a shejwe hape mabapi le hore e k aba nako e kae moo mokudi a lokelang ho fumantshwa thuso, mmoho le tsela e sebediswang ho etsa kopo ya dithuso tsa bokowa, le ho kgothalletsa batho ba phelang ka HIV hore ba iqalle manane a temo bakeng sa phepelo ya dijo. Ho feta moo, ho kgothaletsa ho hlahiswa ha Dithuso tsa Mahloko a sa foleng (Chronic Desease Grant) bakeng sa batho ba phelang ka HIV. MANTSWE A SEHLOOHO Bokowa, dithuso tsa bokowa, baamohedi ba dithuso tsa bokowa, batho ba phelang ka HIV le AIDS, ho fela ha dithuso tsa bokowa le phekolo ka dipidisi tsa anthiritrovaerale.